ভয়ঙ্কর তুষারঝড়! একের পর এক দুর্ঘটনা! শহরজুড়ে জারি ‘হাই অ্যালার্ট’

ওয়েব ডেস্ক: আচমকা ঝোড়ো হাওয়ার সঙ্গে প্রবল তুষারপাত। শূন্যের নিচে দৃশ্যমানতা, চার হাত দূরের জিনিসও অস্পষ্ট। হাইওয়ের উপরেই তৈরি হল এই পরিস্থিতি। ১০০-র বেশি গাড়ি একে অন্যকে ধাক্কা মেরে দাঁড়িয়ে পড়ল রাস্তায়। ঘটনায় গুরুতর জখম অন্তত ১২ জন। দুর্ঘটনার জেরে হাইওয়ে আপাতত বন্ধ করে দেওয়া হয়েছে, শুরু হয়েছে উদ্ধারকাজ। সোমবার আমেরিকার (USA) মিশিগানে (Michigan) তুষারঝড়ের (Snow Storm) কারণেই ঘটল এই ভয়াবহ দুর্ঘটনা।

মিশিগানের সবচেয়ে বড় শহর গ্র্যান্ড র‌্যাপিডস ও হল্যান্ডের মাঝামাঝি জিল্যান্ড টাউনশিপ এলাকায় এই দুর্ঘটনা ঘটে। ওই দিন সকালেই আমেরিকার আবহাওয়া দফতর উইন্টার স্টর্ম ওয়ার্নিং (Winter Storm Warning) জারি করেছিল। পুলিশ সূত্রে জানা গিয়েছে, প্রবল তুষারপাতের কারণে হাইওয়ে অত্যন্ত পিচ্ছিল হয়ে গিয়েছিল। দূরের কিছু দেখা যাচ্ছিল না। সেই অবস্থায় একটি ট্রাক নিয়ন্ত্রণ হারিয়ে সামনের একটি গাড়িকে ধাক্কা মারে।

#SCENE Multi-vehicle pileup in #Michigan https://t.co/wrZ0n7vrUW pic.twitter.com/TkfaHxy2vr

— ShanghaiEye official (@ShanghaiEye) January 20, 2026

আরও পড়ুন: কাবুলে ভয়াবহ বিস্ফোরণ, বহু হতা-হতের আশঙ্কা

এ ঘটনার পর একটি বিবৃতি জারি করেছে মিশিগান স্টেট পুলিশ। তাতে বলা হয়েছে, ‘রাস্তার অবস্থা অত্যন্ত বিপজ্জনক। ঝোড়ো হাওয়া ও টানা তুষারপাতের কারণে দুর্ঘটনার ঝুঁকি রয়েছে।’ খুব প্রয়োজন না হলে বাড়ির বাইরে বেরতে নিষেধ করা হয়েছে এবং আপাতত হাইওয়ে এড়িয়ে চলার পরামর্শ দেওয়া হয়েছে।